Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai /* COM/2014/0542 final - 2014/0250 (COD) */





AIŠKINAMASIS MEMORANDUMAS 1. PASIŪLYMO APLINKYBĖS 2014 m. birželio 27 d. Europos Sąjunga ir Moldovos Respublika pasirašė Asociacijos susitarimą, kuriuo, be kita ko, sukuriama išsami ir visapusiška laisvosios prekybos erdvė (IVLPE). Per derybas dėl AS ir IVLPE Moldovos Respublika priėmė plataus užmojo politinės asociacijos ir tolesnės ekonominės integracijos su Sąjunga darbotvarkę. Ji taip pat padarė didelę pažangą derindama savo teisės aktų nuostatas su Sąjungos teisės aktais ir standartais. Neseniai Moldovos Respublikai kilo sunkumų (kurie tęsiasi), susijusių su vaisių ir daržovių eksportu į tam tikras tradicines rinkas ir keliančių grėsmę jos ekonomikos atsigavimui ir Moldovos Respublikos Vyriausybės aktyviai įgyvendinamoms reformoms. Žemės ūkio sektorius sudaro maždaug 40 proc. Moldovos Respublikos ekonomikos, o sodininkystės sektorius yra svarbi šio sektoriaus dalis: jame dirba apie 250 000 žmonių (t. y. apie 10 proc. visų ekonomiškai aktyvių gyventojų), daugiausiai gyvenančių kaimo vietovėse ir dirbančių vidutiniuose ir mažuose šeimų ūkiuose. Be to, pastaraisiais metais sodininkystės produktų eksportas sumažėjo ir, jei jis mažės dar labiau, neigiamas poveikis ne tik ekonomikai, bet ir visai visuomenei bus neproporcingai didelis. Pagal IVLPE nuostatas Sąjunga įsipareigojo visiškai liberalizuoti tam tikrų šviežių vaisių ir daržovių patekimą į rinką iki tam tikro kiekio, didesnio nei kiekis, kurį Moldovos Respublika tradiciškai eksportuoja į Sąjungą. Atsižvelgdama į esamus laikinus didelius sunkumus tiekti tam tikrus Moldovos Respublikos produktus į tradicines eksporto rinkas, Europos Komisija siūlo laikinai padidinti visiškai liberalizuotą minėtų iš Moldovos Respublikos importuojamų produktų patekimą į rinką, kad jais būtų galima prekiauti Sąjungoje. Siūlomu Tarybos reglamento (EB) Nr. 55/2008 pakeitimu nustatomos trys naujos neapmokestinamos tarifinės kvotos šviežiems obuoliams, šviežioms valgomosioms vynuogėms ir šviežioms slyvoms. Kadangi autonominių prekybos lengvatų sistema nustoja galioti 2015 m. pabaigoje, šiuo pakeitimu laikinai atsižvelgiama į neatidėliotiną pagrindinių neigiamai paveiktų eksportuojamų produktų (t. y. obuolių, slyvų ir valgomųjų vynuogių) poreikį. 2. PASIŪLYMO TEISINIAI ASPEKTAI Teisinis pasiūlymo pagrindas – Sutarties dėl Europos Sąjungos veikimo 207 straipsnio 2 dalis. 3. POVEIKIS BIUDŽETUI Siūlomas reglamento pakeitimas didelio poveikio ES biudžetui neturės. 2013 m. bendrasis importas iš Moldovos Respublikos į ES sudarė 0,1 proc. bendrojo importo į ES. Apie 90 proc. visų iš Moldovos Respublikos į ES importuojamų produktų neapmuitinami, o švieži obuoliai, šviežios slyvos ir šviežios valgomosios vynuogės, iš Moldovos Respublikos importuojami taikant įvežimo kainą, sudarė mažiau nei 0,01 proc. bendrojo šių produktų importo į ES iš kitų pasaulio šalių. Todėl atitinkamai sumažėjusios įplaukos iš tarifų ES nuosaviems ištekliams didelio poveikio neturėtų. Siūlomos neapmokestinamos kvotos kur kas didesnės nei šiuo metu iš Moldovos Respublikos importuojama šių trijų produktų, tačiau nemanoma, kad Moldovos Respublikai išnaudojus šias kvotas jos dalis, palyginti su visu importuojamu šių produktų kiekiu, smarkiai padidėtų. 2014/0250 (COD) Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį, atsižvelgdami į Europos Komisijos pasiūlymą, teisėkūros procedūra priimamo akto projektą perdavus nacionaliniams parlamentams, laikydamiesi įprastos teisėkūros procedūros, kadangi: (1) Tarybos reglamentu (EB) Nr. 55/2008[1] Moldovos Respublikai nustatyta speciali autonominių prekybos lengvatų (APL) sistema. Taikant minėtą sistemą visi Moldovos Respublikos kilmės produktai (išskyrus tam tikrus žemės ūkio produktus, išvardytus to reglamento I priede, kuriems nustatytos ribotos lengvatos – atleidimas nuo muitų neviršijant tarifinių kvotų arba muitų sumažinimas) gali laisvai patekti į Sąjungos rinką; (2) remdamasi Europos kaimynystės politika, ES ir Moldovos Europos kaimynystės politikos veiksmų planu ir Rytų partnerystės projektu, Moldovos Respublika priėmė plataus užmojo politinės asociacijos ir tolesnės ekonominės integracijos su Sąjunga darbotvarkę. Moldovos Respublika taip pat padarė didelę pažangą derindama savo teisės aktų nuostatas su Sąjungos teisės aktais ir standartais; (3) 2014 m. birželio 27 d. Sąjunga ir Moldovos Respublika pasirašė Asociacijos susitarimą, kuriuo, be kita ko, sukuriama išsami ir visapusiška laisvosios prekybos erdvė (IVLPE) ir kuris bus pradėtas laikinai taikyti 2014 m. rugsėjo 1 d.; (4) speciali autonominių prekybos lengvatų sistema bus taikoma iki 2015 m. gruodžio 31 d.; (5) siekiant paremti Moldovos Respublikos pastangas, kaip nustatyta Europos kaimynystės politikos, Rytų partnerystės ir Asociacijos susitarimo tiksluose, ir suteikti jos eksportuojamiems šviežiems obuoliams, šviežioms slyvoms ir šviežioms valgomosioms vynuogėms patrauklią ir patikimą rinką, šiems iš Moldovos Respublikos importuojamiems produktams reikėtų suteikti papildomų nuolaidų nustatant neapmokestinamas tarifines kvotas; (6) be to, reikia iš dalies pakeisti tam tikrus minėto reglamento priede pateiktus KN kodus, kad būtų atsižvelgta į 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo[2] I priedo pakeitimus, padarytus Komisijos įgyvendinimo reglamentu (ES) Nr. 1001/2013[3]; (7) siekiant, kad veiklos vykdytojai galėtų kuo greičiau pasinaudoti šiomis papildomomis nuolaidomis, šis reglamentas turėtų įsigalioti jo paskelbimo Europos Sąjungos oficialiajame leidinyje dieną; (8) atsižvelgiant į šių produktų sezoninį piką, tikslinga, kad papildomos nuolaidos būtų taikomos nuo 2014 m. rugpjūčio 1 d.; (9) todėl Reglamentas (EB) Nr. 55/2008 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 55/2008 I priedo 1 lentelė pakeičiama šio reglamento priedo tekstu. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2014 m. rugpjūčio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas FINANSINĖ PAŽYMA || FinancSt/2014 JE/ks/2755352 6.9.2014.1 || DATA 2014 07 28 1. || BIUDŽETO IŠLAIDŲ KATEGORIJA 12 skyrius – Muitai ir kiti mokesčiai. || ASIGNAVIMAI B 2014: 16 185,6 mln. EUR 2. || PAVADINIMAS Europos Parlamento ir Tarybos reglamento, kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai, pasiūlymas. 3. || TEISINIS PAGRINDAS Sutartis dėl Europos Sąjungos veikimo, ypač jos 207 straipsnio 2 dalis. 4. || TIKSLAI Dar labiau liberalizuoti tam tikrų Moldovos Respublikos vaisių ir daržovių sektoriaus produktų importą į ES. 5. || FINANSINIS POVEIKIS || 12 MĖNESIŲ LAIKOTARPIS (mln. EUR) || EINAMIEJI FINANSINIAI METAI 2014 m. (mln. EUR) || ATEINANTYS FINANSINIAI METAI 2015 m. (mln. EUR) 5.0 || IŠLAIDOS – ES BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ INSTITUCIJŲ – KITOS || – || – || – 5.1 || ĮPLAUKOS – ES NUOSAVI IŠTEKLIAI (MOKESČIAI IR (ARBA) MUITAI) – NACIONALINIAI || – || – || – || || 2016 m. || 2017 m. || 2018 m. || 2019 m. 5.0.1 || NUMATOMOS IŠLAIDOS || – || – || – || – 5.1.1 || NUMATOMOS ĮPLAUKOS || – || – || – || – 5.2 || APSKAIČIAVIMO METODAS – PASTABOS Daugumai iš Moldovos Respublikos šiuo metu į ES importuojamų produktų jau taikomos prekybos lengvatos, numatytos esamose autonominėse prekybos priemonėse. Šis pasiūlymas turės poveikio surenkamų importo muitų sumai. Tačiau importuojama labai nedaug, todėl šis poveikis, tikėtina, bus mažas ir šiuo metu jo neįmanoma tiksliai apskaičiuoti. Siūlomas reglamento pakeitimas didelio poveikio ES biudžetui neturės. 2013 m. bendrasis importas iš Moldovos Respublikos į ES sudarė 0,1 proc. bendrojo importo į ES. Apie 90 proc. visų iš Moldovos Respublikos į ES importuojamų produktų neapmuitinami, o švieži obuoliai, šviežios slyvos ir šviežios valgomosios vynuogės, iš Moldovos Respublikos importuojami taikant įvežimo kainą, sudarė mažiau nei 0,01 proc. bendrojo šių produktų importo į ES iš kitų pasaulio šalių. Todėl atitinkamai sumažėjusios įplaukos iš tarifų ES nuosaviems ištekliams didelio poveikio neturės. Siūlomos neapmokestinamos kvotos kur kas didesnės nei šiuo metu iš Moldovos Respublikos importuojama šių trijų produktų, tačiau nemanoma, kad Moldovos Respublikai išnaudojus šias kvotas jos dalis, palyginti su visu importuojamu šių produktų kiekiu, smarkiai padidėtų. [1] 2008 m. sausio 21 d. Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai ir iš dalies keičiantis Reglamentą (EB) Nr. 980/2005 bei Komisijos sprendimą 2005/924/EB (OL L 20, 2008 1 24, p. 1). [2] OL L 256, 1987 9 7, p. 1. [3] OL L 290, 2013 10 31, p. 1. PRIEDAS „1. Produktai, kuriems taikomos metinės neapmokestinamos tarifinės kvotos Eil. Nr. || KN kodas || Aprašymas || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201– 0204 || Šviežia, atšaldyta arba užšaldyta galvijų, kiaulių, avių ir ožkų mėsa || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || ex 0207 || Naminių paukščių, nurodytų 0105 pozicijoje, mėsa ir valgomieji subproduktai, švieži, atšaldyti arba užšaldyti, išskyrus 0207 34 pozicijoje nurodytas riebiąsias kepenis || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || ex 0210 || Kiaulių ir galvijų mėsa ir valgomieji mėsos subproduktai, sūdyti, užpilti sūrymu, džiovinti (vytinti) arba rūkyti; valgomieji naminių kiaulių ir galvijų mėsos arba mėsos subproduktų miltai ir rupiniai || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401–0406 || Pieno produktai || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Paukščių kiaušiniai su lukštais || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || ex 0408 || Paukščių kiaušiniai be lukštų ir kiaušinių tryniai, išskyrus netinkamus vartoti žmonių maistui || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Šviežios valgomosios vynuogės || – || – || – || – || – || – || 10 000 (2) (4) || 10 000 (2) 09.0516 || 0808 10 80 || Švieži obuoliai (išskyrus obuolius, skirtus sidrui gaminti, palaidus, nuo rugsėjo 16 d. iki gruodžio 15 d.) || – || – || – || – || – || – || 40 000 (2) (4) || 40 000 (2) 09.0517 || 0809 40 05 || Šviežios slyvos || – || – || – || – || – || – || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Kiti kviečiai spelta (išskyrus skirtus sėjai); paprastųjų kviečių ir meslino (kviečių bei rugių mišinio) || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Miežiai || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Kukurūzai || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 ir 1601 00 99 || Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) ex 1602 || Kiti paruošti arba konservuoti gaminiai iš mėsos, mėsos subproduktų arba kraujo: – iš Gallus domesticus rūšies paukščių (vištų ir gaidžių), nevirti ir nekepti, – iš naminių kiaulių, – iš galvijų, nevirti ir nekepti || || || || || || 09.0513 || 1701 99 10 || Baltasis cukrus || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) (1) Nuo sausio 1 d. iki gruodžio 31 d., išskyrus 2008 m., kai tarifinės kvotos taikomos nuo pirmosios reglamento taikymo dienos iki gruodžio 31 d. (2) Tonos (neto masė). (3) Milijonai vienetų. (4) 2014 m. tarifinė kvota taikoma nuo rugpjūčio 1 d. iki gruodžio 31 d.“